New Deal Alert: Women's T.U.K. Original Footwear Western Starlet Heel - Black PU Heels
T.U.K. Original Footwear Women's Heels
original price $39.58 $39.58 on sale for $37.60
Howdy cowgirl! get vintage in these western inspir... Lexus- en Toyota-eienaars kan Classics 2020 gratis kyk | Maroela Media
Ruhan du Toit. (Foto: Verskaf.)
Die Classics-konsert het aanhangers die afgelope vyf jaar op hulle voete gehad in die Sun Arena in Menlyn, Pretoria. Vanjaar is daar egter ŉ demper geplaas op alle musiekvertonings met die Covid-19-pandemie, maar aanhangers het nou die kans om Vrydag die 2020-weergawe van die konsert in hulle eie sitkamer te geniet.
ŉ Mini-simfonie-orkes sal sangers soos Corlea, Demi Lee Moore, Monique Steyn en Ruhan du Toit, Timothy Moloi, Boki en Siki Jo-An vergesel terwyl hulle van die grootste treffers van alle tye sing.
“Dit gaan wonderlik wees. Dit is net soos die oorspronklike Lexus Classics, net in ŉ digitale weergawe. Ons gaan weer die grootste treffers van al die legendariese kunstenaars sing,” het Demi Lee met ŉ onlangse opname gesê.
Monique Steyn. (Foto: Verskaf.)
Ruhan sal ŉ bykomende tikkie klas by die Lexus Classics voeg wanneer hy sy weergawe van die Simon & Garfunkel-treffer “Sound of Silence” vir dié konsert sing.
Konsertgangers wat Vrydag op die digitale konsert inskakel, kan ook uitsien na ander klassieke treffers soos “Wicked Games” gesing deur Corlea, asook Adele se “Hello” wat deur Demi Lee uitgevoer word. Daar is ook ŉ heerlike Abba-medley wat die kykers tuis op hulle voete gaan kry om behoorlik te dans.
Kaartjies is by Computicket beskikbaar by stayin.computicket.com teen R120. Lexus- en Toyota-eienaars kan onderskeidelik die app MyLexus of MyToyota aflaai en die vertoning gratis geniet. Navigeer na Social in die app en gebruik die skakel wat daar vir toegang tot die konsert gelaai is.
Coleske Artists is die vervaardigers van die Lexus Classics-konsert in 2020, wat einde April 2020 hulle stromingsdiens op Computicket met die StayIN/INbly-konserte van stapel gestuur het. Meer as 40 suksesvolle konserte is al deur meer as 120 000 mense wêreldwyd in die gemak van hulle eie huise met die nuwe diens gekyk.
“Ons is verheug oor die goeie reaksie wat ons stayIN/INbly-konserte geniet,” sê Barry Pretorius, regisseur en vervaardiger van Lexus Classics.
“Dit het begin as ŉ inisiatief om kunstenaars te help in hierdie tyd van nood, en ons is dankbaar dat konsertgangers graag tuis konserte geniet en die musiekbedryf op hierdie manier ondersteun.”
Vir meer inligting oor die jongste Lexus Classics-konsert besoek Facebook.
Deel van: Doen-dinge, Motors, Musiek
Hahah, sit Steve in die mix en niemand mag gratis kyk nie. Die klomp rassiste van Toyota sal onttrek.